stanford-oval/wikipedia huggingface dataset:
Tell Me More
לפני האירוויזיון

במהלך חודש דצמבר 2022 İctimai Television הציע לכותבים להגיש את שיריהם לאירוויזיון. תקופת הגשת השירים הסתיימה ב-15 בינואר 2023, לאחר הארכה שניתנה. ב-2 בפברואר, לאחר טענות שונות שהועלו כי אזרבייג'ן כבר בחרה את הזמר ראוף קינגסלי כנציג, הוכרזו רשמית חמשת האמנים המועמדים סופית לייצג את המדינה. ב-9 במרץ נודע כי טוראלטוראןX ייצגו את אזרבייג'ן בתחרות, והשיר יצא לאור רשמית ב-13 במרץ.
באירוויזיון

על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. אזרבייג'ן שובצה למחצית השנייה של חצי הגמר הראשון, שהתקיים ב-9 במאי 2023,
לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אזרבייג'ן שובצה כמדינה ה-12, אחרי שוודיה ולפני צ'כיה. ב-9 במאי 2023 ביצע הצמד את "Tell Me More" על בימת חצי הגמר הראשון של אירוויזיון 2023. הוא נכשל בניסיון להעפיל לגמר התחרות, שהתקיים ב-13 במאי.
הערות שוליים

↑  ניהאד אלייב, טונאר טאגייב, טוראל בגמנוב, טוראן בגמנוב
1 2  Falk, Simon (13 במרץ 2023). "TuralTuranX release Azerbaijan Eurovision entry "Tell Me More"". Wiwibloggs (באנגלית אמריקאית). נבדק ב-15 במרץ 2023. {{cite web}}:  (עזרה)תחזוקה - ציטוט: url-status (link)
1 2  Jabbarov, Elvin (9 במרץ 2023). "Avrovi̇zi̇ya 2023 təmsi̇lçİmi̇z Tural və Turan olacaq" [Tural and Turan will be our Eurovision 2023 representatives]. 12xal (באזרית). נבדק ב-15 במרץ 2023. {{cite web}}:  (עזרה)תחזוקה - ציטוט: url-status (link)
↑  "Twins TuralTuranX to represent Azerbaijan". Eurovision Song Contest (באנגלית). 9 במרץ 2023. נבדק ב-15 במרץ 2023. {{cite web}}:  (עזרה)תחזוקה - ציטוט: url-status (link)
↑  Granger, Anthony (8 בדצמבר 2022). "Azerbaijan: Launches Eurovision 2023 Selection Process". Eurovoix. נבדק ב-2 בינואר 2023. {{cite web}}:  (עזרה)תחזוקה - ציטוט: url-status (link)
↑  Granger, Anthony (10 בינואר 2023). "Azerbaijan: Song Submission Deadline Extended to January 15". Eurovoix. נבדק ב-10 בינואר 2023. {{cite web}}:  (עזרה)תחזוקה - ציטוט: url-status (link)
↑  Granger, Anthony (2 בפברואר 2023). "Azerbaijan: Five Acts in Contention for Eurovision 2023 Revealed". Eurovoix (באנגלית בריטית). נבדק ב-15 במרץ 2023. {{cite web}}:  (עזרה)תחזוקה - ציטוט: url-status (link)
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  Groot, Evert (2023-01-31). "Eurovision 2023: Allocation Draw results". European Broadcasting Union (EBU). נבדק ב-2022-01-31.
↑  "Eurovision Song Contest 2023 Semi-Final running orders revealed!". Eurovision.tv (באנגלית בריטית). EBU. 2023-03-22. נבדק ב-2023-03-22.
↑  Eurovision 2023 Semi-final 1 Results
| אזרבייג'ן אזרבייג'ן באירוויזיון |
| --- | --- | --- |
| השתתפויות | 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
| נציגי המדינה | אלנור חוסיינוב וסמיר ג'וואדזאדה • אייסל טיימורזאדה וארש • סאפורה אליזאדה • אל וניקי • סבינה באבאייבה • פאריד מאמאדוב • דילארה קזימובה • אלנור חוסיינוב • סמרה רחימלי • דיאנה האג'ייבה • אייסל • צ'ינגיז מוסטפייב • סמירה אפנדי • סמירה אפנדי • נדיר רוסטמלי • טוראלטוראןX • פאחרי ואילקין דובלטוב |  |
| שירי המדינה | "Day After Day" • "Always" • "Drip Drop" • "Running Scared" • "When the Music Dies" • "Hold Me" • "Start a Fire" • "Hour of the Wolf" • "Miracle" • "Skeletons" • "X My Heart" • "Truth" • "Cleopatra" • "Mata Hari" • "Fade To Black" • "Tell Me More" • "Özünlə apar" |  |
| ערכים קשורים | אירוויזיון 2012 • יחסי אזרבייג'ן–ארמניה באירוויזיון • İctimai Television |  |
בשנים שלא מופיעות ברשימה נעדרה אזרבייג'ן מהתחרות.
Tecnica

| --- | --- |


 נתונים כלליים
 מייסדים:  ג'אנקרלו זנאטה 
 תקופת הפעילות:  1960–הווה (כ־64 שנים)
 חברות בנות:  Nordica  Rollerblade  Moon Boot  Blizzard Ski  לואה (חברת נעליים) 
 מיקום המטה:  Giavera del Montello 
  
 www.tecnicagroup.com
 
חברת Tecnica Group S.p.A. היא קבוצת יצרניות נעליים ומוצרי ספורט מאיטליה. מותגים של החברה כוללים Tecnica,‏ Nordica  Moon Boot,‏ Rollerblade,‏ Lowa ו-Blizzard Sport.
מייסד הקבוצה ג'אנקרלו זנאטה הקים בשנת 1960 “Calzaturificio Tecnica Spa” לייצור נעלי עבודה. בשנת 1970 החל ייצור של מותג Moon Boot. בשנת 1993 החברה רכשה שליטה ביצרנית גרמנית Lowa. לאחר רכישת 
Dolomite, החברה נכנסה לתחום של ייצור מוצרי ספורט לחורף והיא נכללת בין המובילות בעולם בתחום זה.
בשנת 2003 נרכז מותג Nordica של מוצרי סקי ובשנת 2006 Blizzard מאותו תחום.
במטרה לגוון את מוצרי החברה בשנת 2003 נרכשה מותג Rollerblade.
אדמון לוקאר

| --- | --- |

 לידה:  13 בדצמבר 1877 סן שמון, צרפת 
 פטירה:  4 במאי 1966 (בגיל 88) Caluire-et-Cuire, צרפת 
 שם לידה:  Alexandre Arnoult Edmond Locard 
 מקום מגורים:  ליון 
 מקום קבורה:  Cemetery of Oullins 
 פרסים והוקרה:  מפקד בלגיון הכבוד (24 באפריל 1946) 
 צאצאים:  Denise Stagnara 
 מספר צאצאים:  2 
 
דוקטור אדמון לוקאר (בצרפתית: Edmond Locard;‏ 13 בדצמבר 1877 – 4 במאי 1966) היה קרימינולוג צרפתי שהיה חלוץ בתחום הזיהוי הפלילי וכונה "שרלוק הולמס של צרפת". הוא ניסח את "עקרון ההחלפה של לוקאר".
ביוגרפיה

לוקאר נולד בקומונה בלואר, ולמד רפואה ומשפטים בליון. בנוסף, לוקאר התעניין במוזיקה ובתיאטרון, וכתב ביקורות לעיתוני ליון. הוא שימש כעוזרו של הפרופסור והקרימינולוג אלכסנדר לקסאניה, שהיה יריבו של הקרימינולוג צ'זארה לומברוזו.
בשנת 1910 הצליח לוקאר לשכנע את משטרת ליון להעניק לו עליית גג בעלת שני חדרים ושני עוזרים, ובכך יצר את מעבדת הזיהוי הפלילי הראשונה בהיסטוריה. באחד המקורות נטען כי באחד הניסויים שערך, הצליח לזהות את משלחי היד של 92 מתוך 100 נבדקים, על פי בדיקה יסודית של האבק שנאסף מגבותיהם בלבד.
לוקאר התעניין מאוד בקריפטולוגיה, ובשנת 1914 סייע לצבא הצרפתי לפצח את הקודים של האויב הגרמני.
ב-1918 פיתח שיטה חדשנית לזיהוי טביעות אצבע באמצעות שימוש ב-12 נקודות מפתח. הוא אף שרף את קצות אצבעותיו בניסיון לבדוק האם ניתן להשמיד את טביעת האצבע.
לוקאר כתב סדרה בת שבעה ספרים בשם "Traité de Criminalistique". הוא המשיך במחקריו, עד למותו בשנת 1966.
הוא נחשב לאבי הזיהוי הפלילי המודרני, והעיקרון שקבע, "עקרון ההחלפה של לוקאר", הוא הבסיס של כל מדע הזיהוי הפלילי.
הערות שוליים

↑  Family tree of Alexandre Arnould Edmond LOCARD, Geneanet (באנגלית)
1 2 3 4  Chief Magazine 2011 #26 מגזין צ'יף, באתר www.chief.co.il
↑  Wayback Machine, web.archive.org, ‏11 ביולי 2019
| --- | --- |
בקרת זהויות :  NLI: 987007344832105171  PLWABN: 9810684021005606  BnF: cb12020399k (data)  CANTIC: a11783904  CiNii: DA13581573  GND: 137403011  ISNI: 0000 0000 8396 6986  LCCN: n89639460  NTA: 075071177  SUDOC: 028350448  VcBA: 495/212534  VIAF: 250389322   WorldCat (עם VIAF): 250389322 
ערך זה הוא קצרמרבנושא אישים. אתם מוזמנים לתרום לוויקיפדיה ו.
אגודת הים

אגודת הים הייתה חברת ספנות עברית בתקופת היישוב, שנוסדה והחלה לפעול בשנת 1925.
החברה הייתה בבעלות רב חובל אריה באייבסקי, ונוסדה על ידו לשם דיג עם קבוצת דיג עברית במימי הים התיכון, לחופי ארץ ישראל. בבעלות החברה היו שתי ספינות דיג: "חלוץ" ו"חץ". "חלוץ", שנרשמה בנמל יפו כנמל בית. הספינה נקראה על שם האונייה "החלוץ", האונייה העברית הראשונה, שבתורה נקראה כך על שם תנועת החלוץ ועל שם יוסף טרומפלדור. האוניה השנייה "חץ" - כלי שיט לדיג מסקנדינביה, שאי-התאמתו לדיג במימי הים התיכון הביא לכשלונה הכלכלי של הקבוצה.
בעיות ארגוניות וקשיי מימון אילצו את באייבסקי לפזר את קבוצת הדיג ולמכור את הספינה.
הערות שוליים

↑  דיג בארץ ישראל, באתר Family Wiki
ערך זה הוא קצרמרבנושא ימאות ובנושא המנדט הבריטי. אתם מוזמנים לתרום לוויקיפדיה ו.
אבל קיוויאט

אבל ריצ'רד קיוויאט (באנגלית: Abel Richard Kiviat;‏ 23 ביוני 1892 – 24 באוגוסט 1991) היה אתלט יהודי-אמריקאי, אלוף אולימפי בעל שתי מדליות אולימפיות ושיאן עולם בריצת 1500 מטר.
קורות חיים

קיוויאט נולד במנהטן שבניו יורק לזלדה ומוריס. היה חבר במועדון האתלטיקה האירי-אמריקאי שכלל אתלטים יהודים אלופים אולימפיים נוספים כמו מאיר פרינסטיין ואלווה מאייר.
קורות חיים > שיאן עולם

בתוך 13 ימים קבע קיוויאט 3 שיאי עולם בריצת 1500 מטר. בתחרות אתלטיקה שנערכה בניו יורק בסוף מאי 1912 הוא קבע בריצת 1500 מטר שיא עולם חדש של 3:59.2 דקות, שיפור לשיא העולם בן ה-4 שנים של הרולד וילסון מבריטניה (3:59.8 דקות). שבוע לאחר מכן, הוא שיפר את שיאו והעמיד אותו על 3:56.8 דקות. שבוע לאחר מכן במבחנים האמריקאים לאולימפיאדה שנערכו בקיימברידג' שבמסצ'וסטס הוא שיפר בשלישית את שיא העולם והעמיד אותו לבסוף על 3:55.8 דקות, תוך שהוא ממשיך לרוץ ולקבע שיא אישי בריצת מייל 4:15.6 דקות (0.2 שניות לאט משיא העולם). שיא העולם שקבע מוגדר על ידי התאחדות האתלטיקה הבינלאומית כשיא העולם הראשון המוכר בריצה זו, שיא עולם זה החזיק מעמד 5 שנים עד שנשבר על ידי יוהאן זנדר משוודיה (3:54.7 דקות) והחזיק מעמד כשיא אמריקאי עד שנת 1928.
קורות חיים > אלוף אולימפי

באולימפיאדת סטוקהולם (1912) זכה קיוויאט במדליית זהב בריצת 3000 מטר קבוצתית ובמדליית כסף בריצת 1500 מטר בה החזיק בשיא העולם בתוצאה של 3:56.9 דקות, אחרי ארנולד ג'קסון מבריטניה שקבע שיא אולימפי חדש של 3:56.8 דקות ולפני בן ארצו נורמן טייבר (3:56.9 דקות).
בשנת 1991 נפטר קיוויאט בלייקהרסט שבניו ג'רזי מסרטן הערמונית. לפני מותו הוא היה הספורטאי האמריקאי האולימפי המבוגר ביותר.
תארים והשגים

בשנת 1984 זכה קיוויאט להכלל ביד לאיש הספורט היהודי.
בשנת 1985 זכה קיוויאט להכלל בהיכל התהילה האמריקאי של האתלטיקה.
שיאים אישיים

ריצת 1500 מטר: 3:55.8 דקות שיא עולם (1912)
ריצת מייל: 4:15.6 דקות (1912)
אבל קיפסנג

אבל קיפסנג בלה (באנגלית: Abel Kipsang Bele; נולד ב-22 בנובמבר 1996) הוא אתלט קנייתי, זוכה מדליית ארד באליפות העולם באולם (בלגרד 2022) ואלוף אפריקה (סנט פייר 2022) בריצת 1500 מטר.
ביוגרפיה

קיפסנג נולד וגדל בקניה.
ביוגרפיה > 2021

באולימפיאדת טוקיו שנערכה באוגוסט בטוקיו שביפן סיים קיפסנג במקום הרביעי בריצת 1500 מטר בתוצאה של 3:29.56 דקות.
ביוגרפיה > 2022 > מדליית ארד באליפות העולם באולם

באליפות העולם באולם שנערכה במרץ בבלגרד שבסרביה זכתה קיפסנג במדליית ארד בריצת 1500 מטר בתוצאה של 3:33.36 דקות, אחרי סמואל טפרה מאתיופיה (3:32.77 דקות) ויקוב אינגבריגטסן מנורווגיה (3:33.02 דקות).
ביוגרפיה > 2022 > אלוף אפריקה

באליפות אפריקה שנערכה ביוני בסנט פייר שבמאוריציוס זכה קיפסנג במדליית זהב בריצת 1500 מטר בתוצאה של 3:36.57 דקות.
באליפות העולם שנערכה ביולי ביוג'ין שבאורגון, ארצות הברית סיים קיפסנג במקום השביעי בריצת 1500 מטר בתוצאה של 3:31.21 דקות.
שיאים אישיים > אצטדיון

ריצת 800 מטר: 1:45.14 דקות (2021)
ריצת 1500 מטר: 3:29.11 דקות (2023)
שיאים אישיים > אולם

ריצת 1500 מטר: 3:33.36 דקות (2022)
אגודת הכינור של אמריקה

אגודת הכינור של אמריקה (באנגלית: The Violin Society of America (VSA) הוא ארגון אמריקאי, המוקדש לבוני כינורות, ויולות וצ'לי. הארגון פתוח גם לנגנים בכלים אלה.
האגודה נוסדה בשנת 1973 ותחילה שכנה בפּוֹקִיפְּסִי מדינת ניו יורק. כיום היא יושבת בדאלאס, טקסס.
אגודת הכינור מקיימת כנס שנתי מאז 1974. היא מוציאה את "ז'ורנל אגודת הכינור של אמריקה" שלוש פעמים בשנה.
הערות שוליים

↑  תוכנית הכנסים לשניחם 2020, 2021 ו-2022
↑  אתר אגודת הכינור של אמריקה, ז'ורנלים
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
אברהם ביג'אג'ו

| --- | --- |
אין תמונה חופשית
 לידה:  1858 ה'תרי"ח קונסטנטינופול, האימפריה העות'מאנית 
 פטירה:  1923 (בגיל 65 בערך) ה'תרפ"ג 
 מקום פעילות:  ירושלים, עיראק, הודו, סין, איראן, חצי האי ערב ופארו שבפורטוגל
 תקופת הפעילות:  ?–1923 
 
הרב אברהם ביג'אג'ו (1858 – 12 באוגוסט 1923) היה שד"ר ודיין, רב הקהילה היהודית בפארו שבפורטוגל, ומחשובי רבני העדה הספרדית בירושלים.
קורות חיים

נולד בקושטא שבאימפריה העות'מאנית לאהרון ביג'אג'ו. בילדותו עלה עם אביו לארץ ישראל והשתכן בירושלים. בצעירותו למד בבית הספר דורש ציון ורכש שם בין היתר שליטה בשפות ערבית, צרפתית וטורקית.
לאחר שנישא בצעירותו, התגורר בשכונת נחלת שבעה בירושלים, ויצא לשליחויות שונות כשד"ר מטעם מוסדות ירושלים וחברון לארצות המזרח, חצי האי ערב, איראן, עיראק, הודו וסין. בשנת 1897 שהה בשליחות במרקש שבמרוקו מטעם כוללות חברון.
בפעילותו בירושלים שימש כשוחט וכמוהל, וכגבאי בית החולים משגב לדך. כן שימש כמורה צדק ודיין לצד הרב משה תג'יר והרב יצחק לבטון, ובהמשך לצד הרב בן ציון אברהם קואינקה.
בחודש ינואר 1912 נבחר לשמש כחבר בוועד העדה הספרדית בירושלים לצד הרבנים דוד פאפו, יוסף מרדכי הלוי, חנניה גבריאל, רפאל שלמה לניאדו ויוסף שאול אלישר.
בשלב מסוים עזב את ירושלים, ועבר להתגורר בפארו שבפורטוגל, שם שימש כרב ושוחט הקהילה היהודית במשך שנים רבות.
לאחר שבנו בן ה-19 ואשתו הראשונה נפטרו, נישא בשנית ונולדו לו בן ובת נוספים.
הלך לעולמו ב-12 באוגוסט 1923 (ל' באב ה'תרפ"ג).
חיבוריו

ושחטתם בזה - הלכות שחיטה, דינים ופסקים, הודפס על ידי קרובו הרב יהודה אלעזר, ירושלים ה'תרצ"ב
דרושים - מאה ואחד דרושים למועדים שונים
שמך אברהם - חידושים ופירוש על התנ"ך, פרקי אבות ודרושים
בנוסף חיבר ספר חידושים על הש"ס, ספר על חכמת הקבלה, ופירוש על התורה וחמש מגילות. כן כתב בהמאסף בעריכת הרב בן ציון אברהם קואינקה, שנה א'.
לקריאה נוספת

משה דוד גאון, יהודי המזרח בארץ ישראל, חלק ב' (עמ' 142 - 143)
הערות שוליים

↑  מענייני העדה, החרות ירושלים, 31 בינואר 1912
אדמון רוסטאן

| --- | --- |

 לידה:  1 באפריל 1868 מרסיי, הקיסרות השנייה 
 פטירה:  2 בדצמבר 1918 (בגיל 50) פריז, צרפת 
 שם לידה:  Edmond Eugène Alexis Rostand 
 מדינה:  צרפת 
 מקום קבורה:  בית הקברות סן פייר במארסיי
 מקום לימודים:  תיכון טייר, בפסקה זו רשומה אחת נוספת שטרם תורגמה 
 שפות היצירה:  צרפתית 
 זרם ספרותי:  נאו-רומנטיקה
 יצירות בולטות:  סיראנו דה ברז'ראק 
 בן או בת זוג:  Rosemonde Gérard 
 צאצאים:  מוריס רוסטאן, ז'אן רוסטאן 
 פרסים והוקרה:  Prix Toirac (1895)  מפקד בלגיון הכבוד 
 
אדמון רוסטאן (בצרפתית: Edmond Eugène Alexis Rostand;‏
1 באפריל 1868 – 2 בדצמבר 1918) היה משורר ומחזאי צרפתי.
רוסטאן מקושר אל הנאו-רומנטיציזם, וידוע בעיקר בזכות מחזהו "סיראנו דה ברז'ראק" (Cyrano de Bergerac). מחזותיו הרומנטיים של רוסטאן סיפקו חלופה לתיאטרון הנטורליסטי שהיה פופולרי בסוף המאה ה-19.
קורות חיים

רוסטאן נולד במרסיי שבצרפת למשפחה פרובאנסלית אמידה ותרבותית. אביו היה כלכלן ומשורר, וחבר באקדמיית מרסיי ובמכון הצרפתי. רוסטאן למד ספרות, היסטוריה ופילוסופיה בפריז. ב-1901 היה רוסטאן לסופר הצעיר ביותר שנבחר לאקדמיה הצרפתית.
בשנים הראשונות של המאה ה-20 עבר רוסטאן להתגורר באזור הבסקי של צרפת כשהוא מחפש מרפא לדלקת קרום הריאה שבה חלה. רוסטאן מת ב-1918 במגפת השפעת הספרדית. הבית שבו התגורר, "וילה ארנגה" (Aranga), הוא כיום מיצג של ארכיטקטורה בסקית, נבחר לאתר מורשת, ומשמש מוזיאון לחייו של רוסטאן.
יצירתו המתורגמת לעברית

סירנו דה ברז’רק, נוסח עברי - ט. כרמי, עם מבוא מאת סטפן מוזס והערות מאת המתרגם, תל אביב, זמורה ביתן, 1986.
סירנו דה ברז’רק, מצרפתית - יונתן רטוש, תל אביב, הדר, 1965.
הרומאנטים! התרגום - דן אלמגור, תל אביב (המחזה שעליו התבסס המחזמר "פנטסטיקס").
Tell Me It's Over

"Tell Me It's Over" (בעברית: "תגיד לי שזה נגמר") הוא סינגל שהוקלט על ידי הזמרת-יוצרת הקנדית אבריל לאבין, מתוך אלבום האולפן השישי שלה, Head Above Water. השיר יצא לאור ב-12 בדצמבר 2018, על ידי חברת התקליטים BMG רייטס מנג'מנט, כסינגל השני מתוך האלבום.
השיר הגיע למקום ה-36 במצעד השירים הדיגיטליים.
רקע וכתיבה

השיר נכתב על ידי אבריל לאבין, מליסה בל, ראיין קברה, יוהאן קרלסון וג'סטין גריי והופק על ידי קרלסון גם כן. "Tell Me It's Over" הוא נשמה ומעין בלדת R&B. לאבין הצהירה כי השיר עוסק ב"להיות חזקה כאשר מערכת יחסים מסתיימת". השיר יצא לאור כמה שבועות לאחר צאת השיר "Head Above Water".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.
וידאו קליפ

הווידאו קליפ הנלווה של השיר הוקרן בבכורה עולמית ב-12 בדצמבר 2018, בערוץ היוטיוב של אבריל לאבין. הוא מתחיל כאשר ניתן לראות אותה ואת בן הזוג שלה מבלים יחדיו וחוגגים את חג המולד. בהמשך, היחסים ביניהם מדרדרים עד שהוא מנפץ את הטלפון על הרצפה ולאבין מבינה כי היא צריכה להיפרד ממנו.
נכון לינואר 2021, מונה הצפיות של הקליפ עומד על למעלה מ-10 מיליון צפיות.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים הדיגיטליים | 36 |  |
|  ניו זילנד | המצעד הניו זילנדי הרשמי | 39 |  |
|  קנדה | קנדה הוט 100 | - |  |
|  קנדה | מצעד השירים הדיגיטליים | 20 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 12 בדצמבר 2018 | הזרמת מוזיקה • הורדה דיגיטלית | BMG |  |
הערות שוליים

↑  אבריל לאבין, מליסה בל, ראיין קברה, יוהאן קרלסון, ג'סטין גריי
1 2 3 4  Avril Lavigne – Tell Me It's Over (באנגלית), נבדק ב-2021-01-31
↑  "Chart Search - Tell Me It's Over".
1 2  Avril Lavigne Goes Memphis Soul With New Song 'Tell Me It's Over': Watch the Video, Billboard (באנגלית)
↑  Avril Lavigne Reveals Artwork of Next Single “Tell Me It’s Over”, Song Is Out On…, Directlyrics (באנגלית)
↑  Tell Me It's Over, 2018-12-12, נבדק ב-2024-08-17
1 2  Avril Lavigne - Tell Me It's Over (Official Video)
| אבריל לאבין |
| --- | --- | --- |
| דיסקוגרפיה • שירים • פרסים ומועמדויות | דיסקוגרפיה • שירים • פרסים ומועמדויות |  |
| אלבומי אולפן | Let Go • Under My Skin • The Best Damn Thing • Goodbye Lullaby • Avril Lavigne • Head Above Water • Love Sux |  |
| אלבומי הופעה | My World • Greatest Hits |  |
| אלבומי אוסף | B-Sides |  |
| אלבומי וידאו | Avril Lavigne: My World • Bonez Tour 2005: Live at Budokan • The Best Damn Tour: Live in Toronto |  |
| סינגלים | "Complicated" • "Sk8er Boi" • "I'm with You" • "Losing Grip" • "Mobile" • "Don't Tell Me" • "My Happy Ending" • "Nobody's Home" • "He Wasn't" • "Fall to Pieces" • "Keep Holding On" • "Girlfriend" • "When You're Gone" • "Hot" • "The Best Damn Thing" • "Alice" • "What the Hell" • "Smile" • "Wish You Were Here" • "Here's to Never Growing Up" • "Rock n Roll" "Let Me Go" • "Hello Kitty" • "Give You What You Like" • "Fly" • "Head Above Water" • "Tell Me It's Over" • "Dumb Blonde" • "I Fell in Love with the Devil" • "We Are Warriors" • "Bite Me" • "Love It When You Hate Me" |  |
| שירים אחרים | "I Always Get What I Want" • "Take Me Away" • "Push" • "Bad Reputation" • "How You Remind Me" • "Bad Girl" • "Flames" |  |
| סיבובי הופעות | Try To Shut Me Up Tour • Bonez Tour • The Best Damn World Tour • The Black Star Tour • The Avril Lavigne Tour  • Head Above Water Tour |  |
| --- | --- |
בקרת זהויות :  MusicBrainz release group: 438946e6-e87c-44bc-bbfa-fc201baf125e
אדמון שחור-עין

| אדמון שחור-עין |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: ברקנאים
משפחה:: ברקניים
סוג:: אדמון
מין:: אדמון שחור-עין
שם מדעי
 Myripristis murdjan ‏פורסקל, 1775

אדמון שחור-עין (שם מדעי: Myripristis murdjan) הוא מין של דג מסוג אדמון ממשפחת הברקניים, החי באזור האינדו-פסיפי ממפרץ אילת ומזרח אפריקה עד לגינאה החדשה ואיי שלמה בעומקים של 1–50 מטרים. הוא תואר מדעית בשנת 1775 על ידי חוקר הטבע השוודי פטר פורסקל.
מידע כללי

האדמון שחור העין מגיע לאורך 20 ס"מ בממוצע, ואורכו המרבי עד 60 ס"מ. צבעו הכללי אדום או ורוד, עם כתמים שחורים בשולי מכסה הזימים ומעל העיניים שהעניקו לו את שמו. קוטר העין גדול במיוחד ועולה על אורך החרטום, ובניגוד למרבית בני משפחתו אין לו קוץ על מכסה הזימים. קשקשי גופו גדולים ומסודרים בשמונה שורות. הסנפירים שלו אדומים בדרך כלל וקצותיהם לבנים.
האדמון שחור העין פעיל לילה ובמשך היום מסתתר בקבוצות קטנות בנקיקים ושוניות. הוא ניזון מחסרי חוליות ובעיקר מסרטנים וזואופלנקטון.
האדמון מוגדר כמין ללא חשש  על ידי הרשימה האדומה של IUCN.
הערות שוליים

↑  אדמון שחור-עין באתר הרשימה האדומה של IUCN
ערך זה הוא קצרמרבנושא דגים. אתם מוזמנים לתרום לוויקיפדיה ו.
אוסוואלד קאבאסטה

| --- | --- |

 לידה:  29 בדצמבר 1896 מיסטלבאך, אוסטריה 
 התאבד:  6 בפברואר 1946 (בגיל 49) קופשטיין, אוסטריה 
 מוקד פעילות:  אוסטריה 
 מקום לימודים:  האוניברסיטה למוזיקה ואמנויות הבמה של וינה 
 סוגה:  מוזיקה קלאסית 
 שפה מועדפת:  גרמנית 
 
אוסוואלד קאבאסטה (בגרמנית: Oswald Kabasta; ‏29 בדצמבר 1896 - 6 בפברואר 1946) היה מנצח אוסטרי.
חייו

קאבאסטה נולד במיסטלבאך, אוסטריה ולמד אצל המלחין פרנץ שמידט. בשנת 1931 התמנה לראש מחלקת הניצוח באקדמיה של וינה. באותה תקופה כיהן גם כמנהל מוזיקלי ברדיו וינה. בשנת 1938 היה למנצח הראשי של התזמורת הפילהרמונית של מינכן. פרשנויותיו, בייחוד ליצירות אנטון ברוקנר, זוכות להערכה גבוהה על העוצמה והדחף הרתמי המאפיינים אותן. אדריאן בולט סמך ידיו על ניצוחו, כפי שהתבטא בשידור רדיו בשנת 1938:
את המוניטין הגבוהים שהתזמורת הסימפונית של וינה נהנית מהם בימים אלה יש לזקוף לזכותו של פרופסור קאבאסטה שהוא, יחד עם סר הנרי ווד וד"ר מנגלברג, מושא להתפעלותנו בגין שליטתו המוחלטת בכל הנוגע לניצוח. מעבר למעלותיהם כמוזיקאים ואמנים, הם מפליאים עשות במלאכת המחשבת של אומנותם.
קאבאסטה היה תומך נלהב במשטר הנאצי. אחרי האנשלוס בשנת 1938, חתם על מכתביו במילים "הייל היטלר!".
לאחר מלחמת העולם השנייה, אסרו בעלות הברית על קאבאסטה לעבוד כמנצח כאשר הודה כי הגיש בקשה להצטרף למפלגה הנאצית (אף כי טען, כי "בלבו פנימה התנגד לנאצים").
באוקטובר 1945 הורו רשויות הדנאציפיקציה לעיריית מינכן להפסיק את תשלום משכורתו. רצוץ ומדוכא עקב פיטוריו והורדתו בדרגה למעמד של "פועל פשוט", איבד עצמו לדעת בקופשטיין, אוסטריה, בשנת 1946.
ביצועי בכורה חשובים

פרנץ שמידט, "הספר בעל שבעת החותמות", אורטוריה, התזמורת הסימפונית של וינה, וינה, 15 ביוני 1938
הערות שוליים

↑  Cole, Malcolm S.; Barbara Barclay (1984). Armseelchen: The Life and Music of Eric Zeisl. Westport, CT: Greenwood Press. p. 24. ISBN 0313238006.
↑  Adrian Boult, Music of the Week, February 13, 1938, as quoted in Wood, Henry J. (1971) [1938]. My Life of Music. Freeport, NY: Books for Libraries Press. p. 347. ISBN 0836958209.
1 2  Monod, David (2005). Settling Scores: German Music, Denazification, & the Americans, 1945-1953. University of North Carolina Press. p. 59. ISBN 0807829447.
↑  http://classicalcdreview.com/kabasta.htm classicalcdreview.com
| --- | --- |
בקרת זהויות :  NLI: 987007451246405171  PLWABN: 9810565449705606  BNE: XX1503655  BnF: cb139270398 (data)  GND: 119402386  ICCU: DDSV073425  ISNI: 0000 0000 8354 4513  LCCN: n96102173  MusicBrainz: 9e76c045-f4f2-498a-b81f-9d1ee9ec42d1  SNAC: w6hr6580  SUDOC: 080493440  VIAF: 7576645   WorldCat (עם VIAF): 7576645
Overheated

| --- | --- |
 שיר בביצוע בילי אייליש
 מתוך האלבום Happier Than Ever
 יצא לאור:  30 ביולי 2021
 שפה:  אנגלית
 אורך:  4:04
 חברת תקליטים:  דארק-רום • אינטרסקופ
 כתיבה:  בילי אייליש, פיניאס או'קונל
 הפקה:  פיניאס או'קונל
"Overheated" (מעוצב כ-"OverHeated") הוא שיר שהוקלט על ידי הזמרת-יוצרת האמריקאית בילי אייליש. השיר יצא לאור ב-30 ביולי 2021, על ידי חברות התקליטים דארק-רום ואינטרסקופ, כרצועה מתוך האלבום, Happier Than Ever.
רקע ופרסום

השיר נכתב על ידי אייליש, יחד עם אחיה, פיניאס או'קונל, שגם הפיק את השיר. "OverHeated" היא הרצועה העשירית מתוך אלבומה השני של אייליש, Happier Than Ever.
ב-30 ביולי 2021, יום יציאת האלבום, עלה קליפ המילים הרשמי לשיר בערוץ היוטיוב של אייליש.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-56 מיליון השמעות.
הרכב ומילים

"OverHeated" הוא שיר מסוג אלקטרו-R&B. קצב השיר נבנה מההפקה של הרצועה הקודמת לו, "Not My Responsibility".
בשיר, אייליש מתייחסת לאופן שבו היא הוחפצה באופן תמידי על ידי התקשורת, ובמקביל גם מביעה את תסכולה מאלו המשנים את המראה שלהם אך ורק לשביעות רצונם של אחרים.
ביקורות

השיר זכה לביקורות חיוביות ולשבחים רבים מצד המבקרים. בביקורת לאלבום, כינתה קיטי אמפייר מהאובזרבר את השיר "רצועה חריפה".
אלכס מקלוי מהעיתון המקוון "The A.V. Club" כתב על השיר, "'Overheated', שמתחיל כמדיטציה על יחסה לפפראצי, הופך בצורה חכמה להפרכה, דרך חיוביות הגוף, של הציפיות המוטלות עליה, - ובעיקר מנשים - כשהיא תוקפת בחזרה, עם משפטים כמו ”Everybody said it was a letdown, I was only built like everybody else now / But I didn’t get a surgery to help out, ‘cause I’m not about to redesign myself now, am I?” (בעברית: "כולם אמר שזאת אכזבה, רק עכשיו נבניתי כמו כולם / אבל לא קיבלתי ניתוח שיעזור לי, כי אני לא מתכוונת לעצב את עצמי מחדש עכשיו, נכון?")". עם זאת, הביע מקלוי ביקורתיות כלפי החיבור ההפקתי בין השיר לבין הרצועה הקודמת לו, "Not My Responsibility", המהווה קטע מעבר: "'Not My Responsibility', המהווה תשובה לביקורות הסקסיסטיות על התנהגותה וגופה, הוא פחות שיר ויותר כמו הרצאה על הפעמים שבהן היא זכתה ליחס לא הוגן. אחריו מגיע "OverHeated", שמאבד את החלקלקות הלירית שלו בקצב היפ-הופ גנרי מוזר שלא ממש ממריא".
על אף הביקורות החיוביות, ג'ייסון פריידמן ממגזין "Paste" הרגיש כי השיר אינו גמור מבחינה אינסטרומנטלית, וכתב כי ההפקה "ניתנת לריקוד, אך סטטית מדי". באופן דומה, סברה קווין מורלנד מפיצ'פורק כי "OverHeated" הוא אחד מהשירים ה"פחות מבושלים" של האלבום.